ming030890/wiki-yue-high-quality huggingface dataset:
張佐姣

張佐姣，香港親中派政治人物，現任香港豐源實業集團董事長，湖南省政協常委。 第十四屆全國政協委員。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
張俊宏

張俊宏（1938年5月17號—）係臺灣政治人，1996年曾經做過民主進步黨代理主席。
張佐民

張佐民(Tommy)，親北京派在香港台裔商人。

家庭
佢有個女叫做張兆馨，有個仔叫做張兆熊。

政治立場
佢政治立場係親中派，有份支持北京未經諮詢或香港人同意，強行訂立嘅《港版國安法》。
另外，喺2020年台灣總統選舉，佢支持國民黨韓國瑜。
張伯苓

張伯苓（1876年4月5號—1951年2月23號），名壽春，字伯苓，以字行，天津人，中國近代教育家、體育活動家、政治人物。張伯苓早年畢業嚮北洋水師學堂航海科，曾喺美國哥倫比亞大學研修高等教育，上海聖約翰大學、美國哥倫比亞大學名譽博士。張伯苓係以南開大學、南開中學等為代表嘅南開系列學校嘅創始人及校長，亦係國立西南聯合大學創始人和常務委員之一，佢還曾擔任中華全國體育協進會理事長，以及考試院行憲後首任院長。
張伯苓嚮1895年畢業於北洋水師學堂，曾喺北洋水師實習並親歷甲午海戰同北洋水師嘅覆沒，退役返到天津後轉而興辦教育，適逢天津紳士嚴修倡導興辦新學，聘張伯苓主持嚴氏家塾，此後張一生從事教育事業，創辦南開中學、南開大學等南開系列學校，接辦自貢曙光中學，從南開派員支援東北大學並義務擔任東北大學校董會委員，參與創建國立西南聯合大學並擔任常務委員。因創辦新式教育，張伯苓被尊稱為「中國現代教育嘅一位創造者」，作為中國奧林匹克運動嘅先驅，因其領導嘅南開中學喺1908年提出奧運三問而被譽為「中國奧運第一人」。晚年，張伯苓曾介入政治領域，擔任第一屆國民大會代表及考試院院長，同時與蔣中正、周恩來等人交好，喺第二次國共內戰結束後一度喺海峽兩岸評價兩極化。直至1980年代，海峽兩岸對張伯苓嘅評價趨於一致：張伯苓唔僅係南開嘅旗幟，亦係中國近代教育領域一個頗為獨特嘅成功者。
張伯苓太太王淑貞，兩人育有四子。除四子死於抗日戰爭時期外，其餘子女都喺文化大革命時期受到迫害。

早年生涯
1876年，時值清光緒二年，張伯苓出生於天津。1882年，張伯苓6歲時入私塾開始讀書。1891年，張伯苓考入北洋水師學堂航海科學習駕駛。報考北洋水師學堂嘅原因有三，其一，該校為公費，可減輕家庭負擔；其二，海軍為當時新創兵種，天津為港口城市，故海軍喺當時被認為前程遠大；其三，張伯苓有從軍報國嘅誌向。
喺學習期間，1894年，張伯苓以最優等第一名畢業於北洋水師學堂，與18位完成學業嘅同學被派往北洋水師實習，隨艦隊參加咗甲午戰爭並目睹咗北洋水師嘅全軍覆沒。此後，由於無軍艦進行實習，張伯苓只好返到天津嘅家中等候派遣。1895年9月，張伯苓自北洋水師學堂航海科第五屆畢業。同年冬，張伯苓娶天津宜興埠安氏，但婚後五日，安氏因結核病去世。1896年春，奉父母之命，張伯苓續娶王淑貞，婚後冇耐即被派赴通濟號練習艦服務。1898年，繼日本之後，英國強租威海衛，清廷派大員乘通濟艦赴山東辦理接收及轉讓手續，張伯苓隨該艦前往。該艦到達威海衛嘅第一日即降下日本國旗，升起大清嘅黃龍旗。第二天，又降下大清嘅黃龍旗，升起英國國旗。張伯苓目睹此次「國幟三易」嘅接收及轉讓儀式，感覺喪權辱國。自威海衛歸來後，張伯苓認為通過參加海軍報國無望，乃決定退役。
張作霖

張作霖（1875年3月19號—1928年6月4號），字雨亭，小名張老疙瘩，奉天海城人，係大清末期至中華民國初期嘅軍人同政治人、中華民國奉系軍閥嘅阿頭同埋北洋政府嘅國家元首。
1927年4月6號响蘇聯嘅大使館捉咗李大釗，4月28號殺咗李大釗。開頭日本寄望喺掌控內滿嘅軍閥張作霖，但係後來發覺張作霖好難馴服，後來張作霖响1928年6月4號瀋陽皇姑屯火車站被日本關東軍炸死，史稱皇姑屯事件。張作霖被日本關東軍炸死後，奉系軍閥張作霖嘅大仔，前國民黨嘅高級軍事將領張學良响12月29號打電話去南京宣稱接受國民政府管轄，史稱東北易幟。由嗰時開始，國民政府就名義上統一咗中國。
張佩華

張佩華係香港親中派政治人物兼醫學及衞生服務界人士。

選舉經歷
喺2021年9月，佢成為香港特别行政區選舉委員會醫學及衞生服務界委員。
張依維

張依維，台灣激進親中派中華統一促進黨（統促黨）政治人物，曾經代表統促黨喺2020年出選第10屆中華民國立法委員選舉（新北市第十二選舉區），但未能當選。
張佑赫

張佑赫，係大韓民國嘅一個男藝人同埋歌手。
持留新作

持留新作（1988年4月29號—）係日本足球員，司職後衞，效力過愛媛FC，長崎成功丸，讚岐卡馬達馬尼，及佐川印刷。
拿非利人

拿非利人（希伯來文：נְפִילִים‎，羅馬拼音：Nephilim ，類似粵拼：ne6 fi6 lim1），又有譯做偉人，天主教跟七十士譯本譯巨人（古希臘文：γίγαντες），係希伯來聖經入面嘅一班神秘存在體。對於「拿非利人具體係啲乜」呢條問題，研究聖經嘅各教派同學者都有唔同見解。

起源概論
睇埋：希伯來聖經、天使同墮天使
希伯來聖經係猶太教同基督教入面嘅希伯來文正典，包括咗出名嘅《創世記》同《出埃及記》。希伯來聖經裏面有多次提到拿非利人，當中最早係喺《創世記》6: 1-4 嗰度：
「
當時⸺同打後⸺拿非利人都响地上面，當上帝啲仔同人類啲女結合，啲女同佢哋生細路。
」
上述呢段嘢係响創世紀洪水故仔（睇埋挪亞方舟）冇幾耐之前出現嘅。根據呢段經文，拿非利人係「上帝啲仔」同人類女人結合所生嘅後代。不過對於「『上帝啲仔』係咩意思」呢條問題，唔同教派同學者有唔同詮釋；有種講法係「上帝啲仔」係指墮落咗嘅天使，而如果呢種講法正確，就表示拿非利人係半人半天使嘅存在體。
《民數記》等打後嘅經文都有提到拿非利人。根據呢啲描述，拿非利人體型巨大而且好好打，係好勇悍嘅戰士，但佢哋好多時有暴力傾向，仲有人話佢哋會食人。

現代描述
睇埋：巨人
某啲現代奇幻作品裏面有用到「拿非利人」嘅概念。
拿非利人响經文入面嘅描述本來就相當含糊，現代奇幻作品對「拿非利人」嘅描述都唔多一致－例如
奇幻 TCG《魔法風雲會》裏面嘅 nephilim 係具有「巨大而且有超自然力量」嘅特徵，但唔係一種人形生物；
2010 年代嘅奇幻輕小說《OVERLORD》將拿非利人描繪成「醜樣、力大無窮嘅巨人」；
... 呀噉。
持月玲依

持月玲依 ，係日本嘅一個女藝人同埋配音員。
持修

廖持修（1995年11月20號—），藝名持修，係臺灣創作歌手。喺2020年第31屆金曲獎，佢攞到最佳新人獎。
拿騷級戰列艦

拿騷級戰列艦（德文：Linienschiffe der Nassau-Klasse），係德意志帝國海軍整嘅一種無畏艦。拿騷級戰列艦係對當時英國整嘅無畏級戰列艦所作嘅回應，一共整咗四艘：拿騷號、威斯特法侖號、萊茵蘭號同波森號。

設計
同大英帝國嘅無畏艦相比，拿騷級戰列艦更加輕。由於英國戰列艦用嘅係大功率渦輪發動機，而拿騷級就保留咗垂直三重擴張引擎，所以喺速度上比英國嘅無畏級戰列艦慢。相比較無畏級戰列艦30.5厘米嘅口徑主炮，拿騷級28厘米口徑嘅都比較細。

總體特徵
拿騷級戰列艦長146.1米，闊26.9米。由於裝咗四座帶翼炮塔，船身一定要闊尐，所以同同時代嘅戰列艦相比，拿騷級5.45:1嘅長闊比喺視覺上顯得艦身比較短。
拿騷級戰列艦好難操控，就算響平靜嘅海入面，行動都好僵硬。安裝嘅帶翼炮塔重心太高，令到拿騷級成日遭受震蕩。

動力
由於海軍上將阿爾弗雷德·馮·提爾皮茨同海軍建設部門嘅雙重抵制，德意志帝國海軍好遲先用先進嘅帕森斯渦輪發動機。1905年，海軍建設部門認為「重型軍艦唔適合用渦輪機」，所以拿騷級戰列艦保留咗過時嘅垂直三重擴張引擎，額定功率係22000馬力。響測試入面航速喺26224至28117馬力嘅功率之下達到20至20.2節，但係比無畏級戰列艦嘅21節慢。
每艘拿騷級戰列艦都裝有12個舒爾茨-桑尼克羅夫特鍋爐，分裝響6個鍋爐室入面。
最初，每艘拿騷級戰列艦配置2700噸煤；改良之後，改做配置160噸燃油嚟提高燃燒率。8個渦輪發動機以225伏配置電壓提供1280千瓦嘅電力。

武器裝備
由於垂直三重擴張引擎佔據咗大量嘅內部空間，安置火力裝備嘅範圍被嚴重限制：例如響設計嗰陣，唔可以唔將六座主炮呈六角分佈設置；分別有兩個座位位於艦艏艉部，其餘嗰兩個座位於船體兩側，令到12門主砲向左右舷淨係可以齊射8門。

裝甲
拿騷級戰列艦舷側裝甲最厚嗰度有30厘米，內部就有3厘米厚嘅魚雷艙壁。甲板裝甲就厚5.5至8厘米（2.1至3.1英寸）。前部指揮塔裝甲頂部厚8厘米，側面厚40厘米；後部指揮塔嘅保護比較弱，頂部同側面嘅裝甲厚度分別係5厘米同20厘米。主炮台炮塔頂部厚9厘米，側面厚28厘米；副炮塔裝甲就有16厘米嘅裝甲同8厘米厚嘅擋板。拿騷級戰列艦原本重裝咗防魚雷網，但響1916年撤除。
持份者

持份者（英文：stakeholder）係工商管理上成日用嘅一個詞，泛指一啲指「冇咗佢哋，個組織就生存唔到嘅人」，包括全體員工同管理層呀噉。
徳永晃太郎

徳永晃太郎（1996年11月10號—）係日本足球員，打中場位置，效力沼津青藍。
徵兵制

徵兵制，又叫做義務役、常備役，係一種國家徵募軍人嘅制度，意思係全體國民如果符合一定條件，都要強制性加入軍隊服役一段時期，同募兵制（又叫做志願役）相對。
德井青空

德井青空 ，係日本嘅一個女藝人同埋配音員。
微進化

微進化（microevolution）係指喺相對短嘅時間之內發生、未至於令個生物族群完全變成第個物種嘅進化：想像一個族群，佢哋嘅基因庫會一代一代噉變；喺（例如）10 代之後，個基因庫變到有些少唔同咗樣，不過第 10 代嘅個體同初代個體之間嘅差異仲未算明顯，喺生物分類上仲算係同一個物種。
生物學家仲有得做實驗：實驗係用科學方法嚟驗證科學理論嘅手法之一，指做研究嘅人主動噉對研究緊嘅現象作出一啲操控，再睇吓個操控會產生點樣嘅結果（以及係個結果同理論所預測嘅有冇出入）。哈佛大學就曾經做過一個噉嘅實驗驗證微進化：
研究人員將大腸桿菌（E. Coli）擺喺個缸入面養，呢個缸愈近中間嘅地方就放咗愈高濃度嘅抗生素喺度－抗生素會殺死大腸桿菌，所以只有對抗生素抵抗力勁嘅大腸桿菌先會能夠喺近中間嘅地方生存；
實驗結果顯示，一如物競天擇作嘅假說所料，喺個缸邊緣地區（抗生素濃度低）嘅大腸桿菌死唔去，跟手仲繁殖，生到對抗生素抵抗力一代勁過一代，最後仲散佈去到個缸嘅中間（抗生素濃度最高嗰忽）
－展示咗「一個族群嘅生物進化，並且變到愈嚟愈適應自己住嘅環境」呢一個過程。呢啲有關細菌進化嘅研究對醫學嚟講極之有價值。可以睇埋進化醫學。
講哈佛大學嗰個大腸桿菌進化研究嘅片；白色嘅係有大腸桿菌嘅區域。
微電影

微電影（英文：Micro Movie 或 Micro Film）係短片嘅其中一個類型、小型電影，喺電影同電視劇藝術嘅基礎上衍生出嚟嘅小型影片，具有完整故事情節同可觀賞性，可以透過唔同途徑播影，最普遍係透過互聯網播出。內容融合咗幽默搞怪、時尚潮流、公益教育、商業定制等主題，可以單獨成篇，亦可系列成劇。

特色
微電影係一種帶有故事性，片長喺40分鐘之內嘅微型短片，通常創作人會用一啲出乎意料嘅結局、或者少見嘅奇特拍攝手法，希望喺短時間之內吸引觀眾，直接切入故事嘅主題或氛圍。可以低成本甚至零成本製作，用一部有攝錄功能嘅智能電話已經可以拍攝。片長最短可以只有幾分鐘，最長可能要根據網上平台（例如：youtube、facebook）可以接受嘅時間而定。
微間距

微間距（英文：hair space；統一碼：U+200A）係空格一種，以前活板印刷時代係一種叫空鉛嘅實體字粒；喺粵語區用嘅英美傳統，微間距嘅闊度係視乎字大細，可以係六分一、八分一、十二分一、甚至廿四分一正方或者一張紙嘅厚度，但係喺法國傳統，佢嘅闊度原則上定咗係 1 點，不過，喺電腦排版，有時會當佢係普通空格嘅四成闊度。
微間距傳統上係用嚟做齊行操作同用嚟做字間減位等等。不過，喺活板印刷其實好少會用到微間距做齊行操作，只係用勻哂其他空鉛之後都搞唔掂先會用佢。

應用
喺電腦排版，喺某啲情況之下可能仍然會用到微間距，例如：
喺英文，人名嘅簡寫部分如果多過一個字母，放喺最尾一個句號之外嘅其他句號後面有主張用微間距（或者薄空鉛），代替普通空格；例如，如果名嘅簡寫係 J. Q.，咁 J. 同 Q. 中間嘅空格有主張應該係微間距。
喺英文，如果雙引號同單引號拍埋一齊，正式排版嗰陣，中間可以加微間距（或者薄空鉛），等兩個引號唔好黐埋好似三撇咁。
如果有意大利體嘅字同唔係意大利體嘅字符（例如閂括號）撞埋一齊，中間可以加微間距（或者薄空鉛），分返開兩個字符。
喺加拿大法文，如果係正式排版，引用出處嘅上標前面同某啲標點符號嘅前面或者後面要用微間距。
徵狀

徵狀（粵拼：zing1 zong6，英文：symptom），又嗌症狀，係個源自希臘文σύμπτωμα（意思解「事故，唔好彩，跌緊落嚟」）嘅詞語，指一啲偏離正常功能嘅現象，對病人嚟講會有種明顯嘅感覺，反映到身體有啲唔妥或者病咗。徵狀可以係主觀嘅同客觀嘅。攰係種主觀徵狀，而咳同發燒係客觀徵狀。同徵狀相反，體徵（sign）係檢查嗰個人或者醫生引起某啲病嘅線索。
德之島機場

德之島機場（粵音：dak1 zi1 dou2 gei1 coeng4）係喺日本九州地方嘅一個機場，喺1962年嗰陣起好兼且開放畀人用嚟搭飛機。
教師節

教師節（粵拼：gaau3 si1 zit3）係一個多謝老師喺一年嘅教學以嚟嘅節日。根據1994年嘅聯合國教科文組織定咗每年嘅10月5號係「世界教師日」。唔同國家嘅教師節都唔一樣。
其實「教師節」喺20世紀嗰陣有好多國家都係噉諗喇。喺大部分情況下，喺度讀緊書啲人都係喺當地教師節嗰日嚟慶祝呢個緊要嘅教育里程節日（例如阿根廷同印度嘅案例）。呢個都係最初嘅理由嚟話點解好多個國家都係唔同日嚟慶祝教師節。
教會學校

教會學校（mission school 或 missionary school）係由基督教傳道會開辦同營運嘅宗教學校。
早到16世紀，就有教會學校喺印度創立。後來教會學校發展到幾乎各塊大陸都有，喺某啲地區一路維持到20世紀末期。
教廷白煙

《教廷白煙》（英文：The Two Popes）係2019年傳記電影，由安東尼鶴堅斯、尊尼芬帕斯主演，費蘭度美拿里斯執導。故仔講方濟各承繼本篤十六世嘅教宗職位。
教會

教會，又叫基督教會，係基督宗教嘅團體，成員由基督徒組成。天主教嘅天主教會就代表所有天主教徒。
教師語文能力評核

教師語文能力評核 （英文：Language Proficiency Assessment for Teachers，縮寫：LPAT），又叫基準試，由2001年開始，香港考試及評核局同教育局合辦教師語文能力評核，以評核考生係唔係具備任教英國語文同普通話嘅語文能力。任何符合報考資格嘅人都可以參加。
評核包括口試、筆試，同埋淨係俾教師報考嘅課堂語言運用。考生喺所有卷別都要達到3等或以上嘅等級，先至符合喺學校任教有關科目嘅語文能力要求。未達到要求就唔可以教有關語言科目，但係可以教其他科。
教授

教授（professor）係大學嘅老師，通常係大學教師職務入面最高級別，但係教授都可以再分等級；喺某嘅地區，例如美國同加拿大，最低級、淨得教職嘅教授可以同講師基本上冇分別。
正式（唔係淨係得教職）嘅教授，嘅工作主要係三方面，分別係教書、研究同服務。教書最理想係教自己擅長嗰科；研究包括寫提案搵資助、發表論文、指導學生做研究等等；而服務就係指參與校內嘅各種委員會、幫手籌辦學術研討會或者幫學術期刊義務審文等等。
同一般職業唔同，教授用嘅係一種冇刪減嘅履歷；發表過嘅論文、喺學術研討會做過嘅演講等等統統會寫嗮出來，成份可以有成幾十版紙咁長。
教書哲學

... 呀噉。啲人講解自己嘅教書哲學嗰時，通常仲要舉啲實質嘅成功例子。
喺廿一世紀初，教書哲學常見於見工請教書方面嘅職位－想請人嗰方可能會要求嚟見工嘅人講或者寫自己嘅教書哲學，靠噉評估對方係咪做到嘢。
教會拉丁文

教會拉丁文（粵拼：gaau3 wui2 laai1 din1 man2*4；英文：Ecclesiastical Latin）係拉丁文嘅一種，存在喺 3 至 8 世紀期間，顧名思義係畀歐洲各地唔同嘅人用嚟討論基督教（包括各種神學概念）嘅。教會拉丁文零舍常見於羅馬教會嘅古文獻。
因為基督教喺中世紀歐洲嘅龐大影響力，教會拉丁文影響咗多種歐洲語言，例如英文就由教會拉丁文嗰度借咗唔少字詞。

特徵
睇埋：拉丁文
教會拉丁文同通俗拉丁文（西羅馬帝國後期，平民間用嘅拉丁文）有顯著嘅分別。
教束

《教束》（英文：Limited Education ）係香港電視娛樂嘅ViuTV製作嘅電視劇，喺2019年6月10號到7月5號逢禮拜一到五21:30-22:00喺ViuTV首播，一共20集。套劇由廖啟智、陳秀雯、劉俊謙、岑珈其、朱栢謙、吳海昕、周漢寧、唐浩然主演。
套劇用香港教育制度做題材，講有間中學校長想將學校轉做直資，但副校長唔認同，覺得違反辦學理念，所以就拉攏一位合約教師去幫手推倒轉直資嘅計劃。

濕碎嘢
《教束》呢套劇播出嗰段期間，香港正值反送中逆權運動，連劇組台前幕後都覺得冇信心（收視好）。而劇集後半部分就講到學生反對將馬修書院轉做直資，引發嘅政治風暴同反對逃犯條例修訂草案嘅情況咁啱得咁蹺，因而被觀眾稱為2019年度嘅神劇、預言劇。
戇豆先生

《戇豆先生》係套英國電視喜劇，1990至1995年開始喺獨立電視台度播。
戈亞斯州邦大學

戈亞斯州邦大學（粵拼：gwo1 aa3 si1 zau1 bong1 daai6 hok6，葡萄牙文：Universidade Federal de Goiás，縮寫UFG），係喺巴西戈亞斯州戈亞尼亞嘅一間公立大學。戈亞斯州邦大學嘅規模喺唔同聯邦大學入面排第一，2010年讀緊嘅本科生有19,908個，研究生2,484個。
戈勒斯坦省

戈勒斯坦省（波斯文：استان گلستان‎）係伊朗一省，首府戈爾甘。
戇男·好

《戇男·好》係香港歌手鄧健泓嘅第3張唱片，喺2002年11月15日推出。
戇豆放大假

《戇豆放大假》（Mr. Bean's Holiday）係套英國嘅笑片，喺2007年3月29號上畫。呢套戲片長90 分鐘，票房有229,700,000 美金。
戈亞斯州

戈亞斯州（Goiás）係巴西中西部一州，首府戈亞尼亞。
施漢諾

施漢諾親王（1922年10月31號—2012年10月15號）係柬埔寨王國國王、太上王，係諾羅敦同埋西索瓦兩大王族後裔。
施漢諾喺金邊出世，1941年4月23號繼承王位，1945年4月13號帶領柬埔寨獨立。1955年放棄王位，1960年做國家元首。1970年3月因為政變流亡中華人民共和國，一直受到元首待遇。1993年9月，柬埔寨議會頒佈新憲法，確認柬埔寨重新實行君主立憲制，施漢諾再次成為國王。2004年10月7號正式宣佈退位，由王子西哈莫尼繼位。
退位之後，施漢諾身體狀況一直都唔好，經常往返中國同柬埔寨接受醫治，最終喺2012年10月15號凌晨，施漢諾喺北京病死，終年89歲。
施焯日

施焯日（英文：Arthur Sy，2000年12月28號—）係香港男藝人，2019年第30期無綫電視藝員訓練班學員，畢業後加入無綫電視。
2022年佢做咗23位J2ers之一，拍一啲J2台節目。
施泰爾馬克

施泰爾馬克（Steiermark）係奧地利一個聯邦州，首府克拉根福，人口123萬。
施洛雲

施洛雲（英文：FC Spartak Trnava）係斯洛伐克布拉迪斯拉發一間職業足球球會，依家踢緊斯洛伐克超級足球聯賽。
施派爾

施派爾（德文：Speyer）係德國一個城市，喺萊茵－普法茨，人口約莫5萬。
施熙德

施熙德，香港親中派政治人物兼商界人士，長江和記實業執行董事，主張愛國者治港。

選舉經歷
喺2021年8月，佢當選成為香港特别行政區選舉委員會商界（第一）委員。之後佢喺李家超無提政綱嘅情況下，有份提名李家超參與2022年香港行政長官選舉。
張軌

張軌（255年—314年6月22號），字士彥，安定人，係十六國之一前涼嘅奠基人。佢係晉惠帝、懷帝同埋愍帝時嘅名將，曾做涼州（中文：涼州）刺史、太尉，封西平郡公。佢過身後謚號係武王。
張進樂

張進樂（英文：Gordon Cheung Chun-lok，1990/1991年—），香港政治人物，係民建聯成員同全國港澳研究會成員，現任民政及青年事務局局長政治助理。
張逸帆

張逸帆（1982年8月31號—；藝名JerryC），係臺灣搖滾樂手、結他手同音樂製作人。佢做過華研國際音樂旗下樂手。佢嘅作品以改編D大調卡農搖滾版《搖滾卡農》最出名，作品喺網上流傳後被全球仿效彈奏。
張超雄

張超雄（Fernando CHEUNG Chiu-hung，1957年2月23號—），花名「鬍鬚俠」、「超雄叔」、［假難民之父]，喺澳門出世，祖籍廣東江門，前香港立法會第三屆社會福利界功能界別議員，香港理工大學應用社會科學系講師。佢係工黨副主席，亦屬香港泛民主派嘅一員。

早年
張超雄喺2007年七一大遊行
張超雄（2013年）
張超雄1980年喺香港浸會學院社會工作系畢業，畢業之後喺社會福利機構度做。1983年讀完加州州立大學社工碩士課程，重喺1990年於柏克萊加州大學攞到博士學位。喺加州定居期間，為華人爭取權益，屋崙市長 Elihu Harris 定咗1996年9月13號（即離開服務六年嘅 Oakland 服務社嗰日）做 Dr. Fernando Chiu Hung Cheung Day（張超雄日），表揚佢對當地社區嘅貢獻。
張超雄喺2000年代初香港經濟重喺谷底時，組織公共屋邨內嘅社區組織，用代用券形式搞社區經濟，幫區內人嘅生計。
張超雄係香港理工大學應用社會科學系課程講師。教授科目有「理解人本服務機構」（Understanding Human Service Organization，2002-2004年）、「福利政策同行政」（Welfare Policy and Administration，2004-2005年）咁。

2004年參選香港立法會之後
2004年，張超雄出戰2004年香港立法會選舉社會福利界功能界別，以一千三百六十票，大比數贏方敏生，當選第三屆香港立法會議員。
由於佢唔少立場都同政府唔同，俾《文匯報》、《大公報》呢啲親北京報章叫做「社福界長毛」；之後，又因為極力主張用公民投票去決定香港2007年之後嘅政制發展方向，俾親北京報章稱為「港版阿扁」。
2008年香港立法會選舉，張超雄由社會福利界功能組別轉到新界西選區代表公民黨參選，最後連任失敗。
2009年，張超雄獨立於公民黨，成立民間團體「正言匯社」。
2010年11月，張超雄退出公民黨，同何秀蘭、李卓人籌組新政黨，喺2011年12月成為工黨副主席。
2012年7月18號，張超雄同副秘書長郭永健代表工黨報名參選第5屆香港立法會選舉。張超雄最終當選，入返立法會，四年後（2016年），張超雄再拍住郭永健代表工黨報名參選第6屆香港立法會選舉，結果張超雄亦都成功冧莊。
2019年，張超雄因為積極參與反修例運動，而被慈善團體腦友坊褫奪榮譽顧問資格。
張越

張越（簡化字：张越，1999年11月16號—）係中華人民共和國足球員，喺浙江台州出世，係塞爾維亞甲組足球聯賽（塞爾維亞文：Прва лига Србије у фудбалу）出場次數最多嘅中國球員，一共出場32次，貢獻2入球2助攻。2021年1月以自由身返到中國加盟中國足球協會超級聯賽球會滄州雄獅（中文：沧州雄狮足球俱乐部）。
張進翹

張進翹（英文：Manson Cheung，1993年1月30號—），係香港男歌手同演員，2015年出道。2020年佢參加ViuTV主辦嘅《全民造星III》比賽，賽前被視為其中一位熱門，最終廿強止步。
張越紅

張越紅（簡化字：张越红，1975年11月9號—）係中華人民共和國女子排球員。
李致慧

李致慧係香港親中派政治人物兼批發及零售界人士。

選舉經歷
喺2021年9月，佢當選成為香港特别行政區選舉委員會批發及零售界委員。
李臻

李臻（英文：Oscar Lee，1971年11月17號—）係香港新聞從業員。

早年生涯
李臻出身於拔萃男書院，喺香港大學環境科學系畢業後加入有線新聞做主播，之後分別喺無綫電視同Now TV工作，期間佢繼續深造，先後完成咗三個碩士課程，包括香港大學MPA公共行政學系碩士、英國華威大學MA國際關係文學碩士同埋香港科技大學MBA工商管理學碩士。

爭議事件
喺2020年12月有線解僱新聞部員工風波入面，有線新聞被指炒人係政治決定，針對一啲會跟進敏感中港政治議題嘅員工。李臻被指係有線新聞作出政治決定裁員嘅操刀手，而且風波之後李臻被指合作溫和採訪特首林鄭月娥，溫和到連林鄭月娥都不屑。另外，喺社交媒體之上，亦有好多人去到佢嘅Facebook不停炮轟。
李艾佳

李艾佳（粵拼：lei5 ngaai6 gaai1；簡化字：李艾佳；1982年9月9號—2018年3月6號）係中國大陸嘅女演員，黑龍江哈爾濱人。2002年出道，曾經拍過《手心手背》、《中國結》、《李衛當官2》同埋《我們都是壞孩子》呢啲劇集而出名。期間亦攞過第一屆中國（三亞）國際電視廣告藝術節金椰子獎金獎。
李心敏喺2018年3月6號喺北京嘅住所因突發癌症而猝死咗，終年35歲。
李舜臣

李舜臣（韓文：이순신；1545年3月8號—1598年11月19號）係韓國李氏朝鮮軍人、朝鮮之役期做李氏朝鮮水軍持揮官。初任·3任三道水軍統制使。字汝諧、諡號忠武、爵德豊府院君。
李艷

李艷（簡化字：李艳，1976年5月1號—）係中華人民共和國女子排球員。
李芑

李芑（1476年10月26號—1552年4月28號），字文仲，號敬齋，諡號文敬，爵號係豊城府院君。佢係朝鮮善山人，做過嘅職業包括理學者、文學家、政治人、詩人、作家、同埋思想家。佢係朝鮮儒學者李珥嘅爺爺、亦都係將軍李舜臣嘅親戚。

政治生涯
佢曾經由1538年到1541年期間，三次做過漢城嘅府尹；佢亦都喺1549年5月21號-1551年8月23號期間，做過大朝鮮國嘅首相。
斑鴿

斑鴿（Columba guinea）係鳩鴿科鴿屬嘅一種雀，主要分佈喺撒哈拉沙漠南面嘅非洲地區。
斑點浪蝙蝠魚

斑點浪蝙蝠魚（學名：Zalieutes elater）係棘茄魚科浪蝙蝠魚屬嘅其中一個種。
斑點擬鮟鱇

斑點擬鮟鱇（學名：Lophiodes maculatus）係鮟鱇科擬鮟鱇屬嘅其中一個種。
斑點狗

斑點狗，係種大型嘅狗，特徵係成身都係白底黑斑點。佢亦可以用嚟做寵物。
斑鵰鴞

斑鵰鴞（Bubo africanus）係一種中型嘅貓頭鷹，亦係鵰鴞之中最細嘅一種。佢嘅高度大約有45厘米，體重大約1至1.8磅。對翼伸展時長1至1.4米。眼黃，羽毛一般以灰色為主。
斑鶲

斑鶲（粵拼：baan1 jung1，學名：Muscicapa striata），雀嘅一種，係鳥綱雀形目鶲科鶲屬嘅其中一個物種。
斑麗翅蜻

斑麗翅蜻（Rhyothemis variegata）係蜻蜓嘅一種。佢哋嘅翼成橙色，有好明顯嘅黑色斑點，所以好多時會俾人誤會佢係蝴蝶，所以亦有人叫佢做蝴蝶蜻蜓。分布喺中國至東南亞一帶。
斑點單棘躄魚

斑點單棘躄魚（學名：Chaunax stigmaeus）係單棘躄魚科單棘躄魚屬嘅其中一個種。
斑點多紀魨

斑點多紀魨（學名：Takifugu poecilonotus），係四齒魨科魚類嘅一種。
斑點海蝠魚

斑點海蝠魚（學名：Malthopsis tiarella）係棘茄魚科海蝠魚屬嘅其中一個種。
時興

時興（fashion），又叫時尚、潮流，係特定時間興嘅起嘅美學表達，好多人會跟風，當中最常見嘅係講時興嘅衫，亦即係時裝。
時裝車禍

時裝車禍（有啲英文媒體以Fashion Car Crash作為翻譯），又叫時裝災難（Fashion disaster ），一般係指一啲公眾人物嘗試利用時裝建立比較搶眼嘅造型，但結果被人覺得着錯衫、造型騎呢、衣不稱身或者錯到無倫。
部分被視為經常出現時裝車禍嘅香港公眾人物有陳展鵬、GEM、黃宗澤、江嘉敏等。不過，形容一個人出現時裝車禍嘅說法，往往有一定批評意味同主觀性。
時空規律

時空規律嘅展現；物理量係顏色，同一時間點唔同位置嘅顏色唔同，而同一位置喺唔同時間點嘅顏色又唔同。
時空規律（spatiotemporal pattern）係一種規律，指一個物理量喺唔同位置同唔同時間點都會唔同，即係話同一時間唔同位置喺個物理量上會唔同，而同一位置唔同時間點又會喺嗰個物理量上唔同。
時計遺傳子

時計遺傳子（CLOCK）係一個會影響一隻動物嘅日夜節律嘅基因。
時裝見習生

《時裝見習生》（Fashion Interns），係香港電視娛樂製作嘅文化節目，由形象導師Sarona Lo主持，2019年4月27號到5月25號逢禮拜六15:30-16:00喺ViuTV播，再由6月2號到10月20號改到逢禮拜日14:00-14:30播。節目由設計系學生跟住唔同崗位嘅專業⼈⼠學時裝設計。
時裝設計

時裝設計（fashion design）係指設計時裝嘅工作。
最愛女人購物狂

最愛女人購物狂（英文：The Shopaholics）係一套喺2006年出嘅香港電影，由張栢芝、劉青雲、陳小春、官恩娜、徐小鳳主演，韋家輝導演。
最愛 Live Concert音樂精選

《最愛 Live Concert音樂精選》（英文：Favorite）係臺灣歌手蔡依林嘅第4張混音專輯，2006年11月3號響Sony BMG發行。包括咗蔡依林喺2002年到2006年發行嘅16首歌曲混音版本同埋3首電影原聲歌曲。
最後晚餐

最後晚餐（英文：The Last Supper；意大利文：Il Cenacolo 或 L'Ultima Cena）係意大利一幅壁畫，作者係李安納度·達文西，1980年列入世界文化遺產。

題材
幅畫由聖經馬太福音第26章攞料，講耶穌基督嚮俾人拉之前，同十二門徒食最後嘅晚餐，耶穌話「你哋有人出賣我」，叛徒猶大突然好驚，黑起塊面。
Riccardo Magnani 嘅分析指出，里昂納多·達文西於康普湖 (Como Lake) 嘅雷塞戈內 (Resegone) 山峰同《最後的晚餐》中嘅客人形象可能有相應關係。
由 Riccardo Magnani 教授進行嘅分析顯示，雷塞戈內同達文西《最後的晚餐》之間存在重疊關係。
最後一秒鐘

台灣雙人男子組合九澤CP歌曲《最後一秒鐘》，電視劇《無神之地不下雨》片頭曲。
香港歌手吳雨霏歌曲《最後一秒鐘》，收錄喺佢嘅《Lady K: Transformation》專輯。
最後嘅晚餐

最後嘅晚餐（粵拼：zeoi3 hau6 ge3 maan5 caan1，英文：Last Supper），通常指耶穌畀釘十字架之前同十二個門徒一齊食嘅晚餐，一般認為喺馬可福音作者馬可屋企度舉行。好多文藝例如達文西嘅同名畫《最後晚餐》都用呢樣嘢做題材。
最後審判

最後審判係亞伯拉罕諸教同瑣羅亞斯德教嘅宗教思想，指到世界末日嗰陣神就會審判每個人，好人得到永生，壞人就打入地獄。
最後的讚歌

《最後的讚歌》係中國歌手尚雯婕發行嘅第12張專輯，喺2012年8月22號由華誼兄弟發行。

簡介
呢張專輯收錄咗11首歌。
投資策略

投資策略（粵拼：tau4 zi1 caak3 loek6；英文：investment strategy）係泛指一個玩投資嘅人用嚟揀選投資組合嘅策略。常用嘅策略有價值投資、增長投資同埋動量投資呀噉。經濟學同金融等領域嘅工作者好關注「用咩策略先可以有效噉賺錢」呢個議題。

常用策略
睇埋：投資同策略
喺廿一世紀初，比較常用嘅投資策略有以下呢啲：
價值投資（value investing）：指個投資者集中買認為係價錢低得滯嘅嘅股票；採用價值投資嘅投資者認為，靠金融投資賺錢嘅重點在於「市場上嘅第啲投資者唔能夠準確噉評估啲公司嘅潛力」－佢哋認為自己要做嘅嘢係用基本分析對見到嘅上市公司作出分析，由呢啲分析嗰度搵出第啲人唔識珍惜嘅公司嘅股票，買入呢啲股票，而等到呢啲股票（一如自己預期）升嗰陣，自己就有賺。好出名嘅「股神」巴菲特（Warren Buffett）就好鍾意用價值投資呢種策略。
增長投資（growth investing）：指個投資者集中買一啲升值潛力高嘅股票；採用增長投資嘅投資者著眼於市場同公司嘅增長潛力－佢哋會分析唔同產品嘅市場，睇吓邊啲產品嘅公司喺未來最有增長潛力，再（用基本分析嘅結果同過往股價等嘅指標）睇吓呢啲產品嘅公司當中邊間最似會增長，然後就買入嗰啲公司嘅股票。廿一世紀初嘅研究指，增長投資嘅表現（長遠嚟講賺到幾多錢）冇價值投資咁好。
動量投資（momentum investing）：指個投資者集中買啲近排喺度升值嘅股票；動量投資嘅觀點主張，最能夠預測一隻股票嘅未來價錢嘅資訊就係嗰隻股票早排（一般係過去 3 至 12 個月）嘅價錢－就好似股價嘅上落會有動量噉，一隻股票愈升佢股升勢就會愈勁，一隻股票愈跌佢股跌勢就會愈勁，所以投資者要做嘅就係「買嗰排升勢勁嘅股票」同埋「賣嗰排跌勢勁嘅股票」。採取動量投資策略嘅投資者好睇重評估股價嘅升勢同跌勢，途中成日會用到數據科學上嘅技術。
等等。

平均成本法
内文：平均成本法
睇埋：冧心
「喺市場入邊打滾咗幾耐時間，重要過喺市場入邊捉唔捉得啱時機。」
—英文圈投資界常見嘅一句說話
平均成本法（DCA）係一種好受普羅大眾歡迎嘅投資策略。用平均成本法買（例如）黃金嘅做法如下：投資者每個月攞自己個人入息裡邊其中一橛仔（例如 1,500 文）出嚟買金，如果撞正金價跌佢就會買到多啲金，不過佢就算撞見金價升都照買；呢種做法相對於（例如）一次過攞 30,000 銀出嚟買一隻巨型足金金猴；如是者位投資者儲儲吓，過咗若干年後佢就會儲到好多金，可以搵日趁住金價高，賣晒啲金佢，然後佢手上突然多咗一筆錢，就可以用筆錢去幫手買車或者買樓畀首期。
平均成本法有好有唔好：一方面，平均成本法喺好多情況下都冇「一吓過攞大筆錢做投資」咁好賺，尤其係如果市場處於強烈嘅牛勢，啲資產嘅價勁喺度升，一吓過買大堆資產會比較著數；但係喺另一方面，平均成本法亦被指有好多好處，例如係入場門檻低，又可以訓練投資者嘅紀律... 等等。因此，平均成本法呢種策略，被指係好適合唔能夠一吓抌大筆錢做投資嘅普羅大眾—包括啱啱出嚟做嘢嘅年輕人，或者想儲錢第時供仔女讀書嘅父母呀噉。
將一嚿 100 g 嘅黃金擺喺一張啤牌側邊比較大細。將一嚿 100 g 嘅黃金擺喺一張啤牌側邊比較大細。
投資組合

喺金融學上，一個投資組合（portfolio，粵拼：pou6 fou1 li4 ou4）係指由一間投資公司、對沖基金或者個人持有嘅一柞投資，例如係一個人手上持有嘅所有股票噉。

多角
内文：多角投資
一般認為，一個投資組合應該要多角先得，即係
要揸多種資產：投資可以透過好多種唔同嘅資產嚟做，包括股票、債券、不動產、貴金屬同外匯... 呀噉。例子可以想像一位鍾意低風險投資嘅投資者，手上揸住債券、貴金屬同埋一定量嘅外匯... 等好幾種風險偏低嘅資產。
要揸多個 sector（粵拼：sek1 taa4）嘅資產：投資風險好多時都係會集中於打擊某個 sector 嘅；例如家陣政府話要立法，要限住啲人每個禮拜可以用幾多個鐘頭嚟上社交媒體，噉搞社交媒體嘅公司啲股價好有可能會受到打擊，如果一位投資者揸嘅股票冚唪唥都係社交媒體公司嘅，噉佢就會有相當嘅損失，而相比之下，如果佢揸吓社交媒體公司嘅股票同時又揸吓快餐店公司嘅股票，就冇咁易受制於呢啲專打擊某個 sector 嘅風險。
要揸多個地區嘅資產：例如想像而家美國經濟衰退，噉美國相關嘅資產（例如係好多美國公司嘅股票，或者買嚟做外匯投資嘅美金）好有可能價值會跟住跌；如果有位投資者一味淨係揸呢啲基於美國嘅資產，佢就會有損失；一位比較多角化投資者，往往會（例如）手上揸啲基於美國嘅資產、又會揸啲基於日本嘅資產、又會揸啲基於歐洲嘅資產。
... 呀噉。
投資者

投資者（英文：investor）泛指做投資嘅人，包括啲醉心研究金融相關知識、諗住靠玩金融賺大錢嘅人，例子係美國嘅「股神」巴菲特；又包括純粹係想攞自己部份儲蓄去做投資、慢慢噉碌大嚿儲蓄嘅人（詳情可以睇吓理財方面嘅嘢）。
投資者仲可以按「用乜投資策略」分類。
投資型硬幣

投資型硬幣（粵拼：tau4 zi1 jing4 ngaang6 bai6；英文：Bullion coin）係指發行預咗畀人買嚟儲起價值嘅銀仔。唔預啲人會攞嚟做日常用嘅錢嘅。
投資推廣署

投資推廣署，係香港政府部門，屬商務及經濟發展局旗下，負責為香港促進外便嘅直接投資，譬如幫中國大陸、臺灣同海外企業嚟香港搞生意。
投資管理

投資管理（investment management），又叫投資學，係一種專業，負責對一位投資者手上嘅唔同資產－包括股票同不動產－作出管理，以求幫嗰位投資者達到投資上嘅目標。當中「投資者」可以係個人或者（例如）一間企業都得。
投胎轉世

投胎轉世係有關死後生命嘅諗法，認為一隻生物死後佢嘅靈魂會喺第個肉體嗰度重生。
被懷疑轉世嘅重量級人物有鄧麗君（轉世為朗嘎拉姆）、瑪莉蓮夢露 （轉世為Sherrie Lea Laird）同埋戴安娜王妃（轉世為Billy Campbell）。
投資公司

投資公司（investment firm）係指做投資證券生意嘅公司。
投資回報率

投資回報率（return on investment，簡稱「ROI」）指純利同成本所成嘅比例。
松岡良彥

松岡良彥（1977年7月29號—）係日本足球員，司職前鋒，效力過神戶勝利船。
松島仁

松島仁（1980年4月30號—）係日本足球員，司職前鋒，效力過清水心跳，及甲府風林。
松島榮利子

松島榮利子 ，係日本嘅一個女藝人同埋配音員。
松崎

松崎（まつざき）係日本靜岡縣一個町，人口6千1百。
松島聰

松島聰（日文：松島　聡／まつしま　そう Matsushima So，1997年11月27號—）係日本一個男演員，佢係Johnny's事務所（中文：傑尼斯事務所）下面其中一隊偶像組合Sexy Zone嘅成員。
松岡美佳

松岡美佳（平假名：まつおか みか，1977年6月13號—）係日本女配音員，滋賀縣出身，而家属トルバドール音楽事務所。
松岡美里

松岡美里 ，係日本嘅一個女藝人同埋配音員。
松島實

松島實 ，係日本嘅一個女藝人同埋配音員。
朝井彩加

朝井彩加，係日本嘅一個女藝人同埋配音員。
朝倉義景

朝倉義景（1533年10月12號—1573年9月16號，天文2年9月24號－天正元年8月16號），原名「延景」，細個叫「長夜叉」，係日本戰國時期嘅大名，亦係越前朝倉氏嘅末代家主。
朝倉德明

朝倉德明（1973年5月11號—）係日本足球員，司職中場，效力過清水心跳，及札幌岡薩多。
朝倉禮生

朝倉禮生 ，係日本嘅一個女演員。

拍過嘅作品一覽
呢個表唔完整，歡迎加料。
朝倉鈴音

朝倉鈴音，係日本嘅一個女藝人同埋配音員。
朝亮路

朝亮路（粵拼：ciu4 loeng6 lou6）係中國廣東省廣州市入面嘅一條馬路，呢條馬路響白雲區太和鎮入面。西南邊從村貝路同陳太路嘅交界嗰邊開始，一直向東北去到良沙路嗰邊。

概要
全長5.8公里，闊13米，雙向2車道。其中朝亮南路同朝亮中路嘅交界係有條石壆攔住，唔可以直行過去。
朝倉保

朝倉保係大日本帝國足球員，司職中場，曾經喺1927年爲日本足球代表隊出場2次，重參加過1927年遠東運動會。
李民基

李民基，係大韓民國嘅一個男藝人同埋演員。
李永訓

李永訓（韓文：이영훈，1960年3月6號—2008年2月14號），係韓國詞曲作家。
李氏中文字典

李氏中文字典，字典一本，李卓敏編，講唐字，一九八〇年出。佢兼收廣東話同國語音，有初版同二版。李卓敏為香港中文大學初任校長，本字典亦經中文大學出版社出版。本書喺香港亦為研廣東話參攷之列。
字典可以康熙字典部首檢字，或者以讀音檢字。另有獨創嘅垂扇檢字法。
李民斌

李民斌，香港商界親中陣營政治人、生意人，係李國寶嘅細仔。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
李永富

李永富係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
李永光

李永光，前香港警務人員，喺香港警察工作咗33年，曾經做過東區警區副指揮官，之後升至灣仔警區指揮官，位列總警司。喺2013年，佢獲頒授香港警察榮譽獎章，去到佢2014年離開警隊，2015年加入香港中文大學保安組。
喺佢主政中大保安組期間，保安組強硬對付學生和平示威、被指老屈同不禮貌對待學生，以及其他被指濫用權力嘅手段，備受一啲批評。
李存勗

李存勗（885年12月2號—926年5月15號），係後唐開國皇帝，923年到926年在位，跟廟號叫唐莊宗。
908年晉王李克用過身，李存勗繼位晉王。913年攻佔幽州，捉咗劉仁恭劉守光父子，後尾殺咗佢哋。923年四月稱帝建立後唐，改用同光年號，同年滅咗後梁。925年滅前蜀。不過，李存勗識得打天下，但就唔識治天下，晚年佢就重用伶人，荒廢朝政，926年佢就响興教門之變畀人殺咗，佢嘅結拜阿哥李嗣源做皇帝，就係後唐明宗。
李孝恩

李孝恩，係大韓民國嘅一個女藝人同埋歌手。
李孝濟

李孝濟，係大韓民國嘅一個男藝人同埋演員。
李孟諺

李孟諺（1966年12月12號—）係台南市代理市長，2017年開始因為原臺南市長賴清德升任行政院長而署任。
李子雄

李子雄（英文名：Waise Lee，1959年12月19號—）係香港影視男演員，前無綫電視部頭合約男藝員，而家老婆係中國大陸藝人王雅琦。

個人簡歷
李子雄喺1977年畢業於中華基督教會基新中學（中五）。之後入咗第11期無綫電視藝員訓練班（1982年），同期畢業嘅藝員重有梁朝偉、吳鎮宇、張兆輝等等。1985年獲邀去徐克嘅電影工作室試鏡，拍攝廣告而被發掘，成為旗下演員。1986年正式開始佢嘅電影事業，憑第一部電影《英雄本色》喺1987年攞到香港電影金像獎「最佳新人獎」、「最佳男配角獎」提名，同時提名台灣金馬獎「最佳男配角」；佢喺戲入面多擔當反派或配角，其中喺《英雄本色》所飾演嘅反派人物「大哥成」（譚成）較出名。之後幾年佢經常都出現喺電影中，包括《倩女幽魂II人間道》、《跛豪》、《四大探長》等等，而喺《城市特警》、《喋血街頭》、《老貓》更擔任主角。1992年，李參演三級片《性奴》，但係票房麻麻。
李子駿

李子駿（Jackson Lee），係香港電視節目主持人，主要幫ViuTV主持細路節目。

演出
呢個表唔完整，歡迎加料。
李孟居事件

李孟居被捕事件，係指台灣人李孟居喺2019年8月20日從香港入境深圳之後失蹤既事件，後來證實佢因為拍攝武警喺深圳灣體育中心集结既畫面，已經俾中共用涉嫌危害國家安全既罪名拘留。到咗2023年7月先至可以離開中國大陸，總共被扣押咗一年十個月，扣押期滿之後再加「剝奪政治權利」二年，意思係唔可以出境。
李孝利

李孝利，係大韓民國嘅一個女藝人同埋歌手。
李子誦

李子誦（英文：Lee Tze Chung，原名李頌，1911年5月21號—2012年5月11號）廣東順德人，做過五屆政協常務委員（包括首屆）以及第七屆政協常委；1951年起響香港《文匯報》做咗三十八年。八九民運期間，北京爆發民主運動，1989年5月21號，北京實施戒嚴，李子誦同埋總編輯金堯如喺《文匯報》社論「開天窗」登出「痛心疾首！」，兩個月後俾中國政府秋後算賬，李子誦幾個俾人炒魷。
拉里奧哈

拉里奧哈（La Rioja）係西班牙一個自治區，首府洛格羅尼奧，人口31萬。
包咗金色絲網嘅拉里奧哈紅酒
呢度係盛產葡萄酒嘅地區。傳統上，呢區嘅葡萄酒莊會用金色嘅金屬網絲包住酒樽，作為防偽特徵，成為呢度酒樽嘅特色風格。
拉里莎·拉迪妮娜

拉里莎·拉迪妮娜，係一個蘇聯女子體操運動員，烏克蘭出世，响1956年墨爾本奧運、1960年羅馬奧運、1964年東京奧運嘅女子體操比賽入便，合共攞到9面金牌、5面銀牌、4面銅牌。
拉鏈

拉鏈係種將兩塊布合埋嘅裝置，可以代替鈕，通常裝喺衫褲同袋，甚至背囊同行李篋。
拉鏈係瑞典人 Gideon Sundback（1880年—1954年）發明，由於拉鏈嘅實用性同普遍性，佢嘅發明令佢入選美國國家發明名人堂（National Inventors Hall of Fame）。
拉闊音樂會 風火雷電

《拉闊音樂會 風火雷電》（英文：Music is Live 2021 Terence Lam x Keung To x Jer Lau x Tyson Yoshi）係香港商業電台叱咤903主辦嘅演唱音樂會，由林家謙、姜濤、柳應廷、Tyson Yoshi演唱，喺2021年9月27號（禮拜一）19:30-21:30喺亞洲國際博覽館1號展館搞，部份門票收益會撥捐東華三院。四位歌手林家謙、姜濤、柳應廷、Tyson Yoshi分別代表「風、火、雷、電」四個元素，呼應音樂會主題。
呢場音樂會喺2021年10月23號（禮拜六）20:30-23:00喺ViuTV播，冇網上重溫。節目嘅電視直播收視係4.2點，係ViuTV嗰個禮拜收視冠軍。
而喺電台方面，呢場音樂會亦都曾經剪輯過，分別喺雷霆881同埋叱咤903兩個電台度做錄音重播。
拉里奧哈省

拉里奧哈省（西班牙文：Provincia de La Rioja）係南美國家阿根廷嘅廿三省之一。
拉里沙

拉里沙（希臘文：Λάρισα，Lárisa），係希臘嘅一個城市。
拉闊音樂

拉闊音樂會係香港商業電台叱咤903搞嘅演唱會，每年邀請唔同歌手舉行演唱會。而「拉闊」係英文live嘅音譯 。
新動力國會辦公室

新動力國會辦公室係已經解散咗嘅一個政治派別，屬於民進黨嘅一個派系。
新化端

新化端係台灣國道八號嘅終點、銜接台20線南部橫貫公路，喺台灣台南市新化區，指標係15k。
新加坡童軍總會

新加坡童軍總會（英文：Singapore Scout Association, SSA）係新加坡最早嘅青少年組織之一。新加坡嘅童軍運動鼓勵青少年發展整體身心靈、情感同埋社會發展，並特別強調童軍諾言同童軍規律入面「為神盡本分」、「為國家盡本分」同埋「扶助他人」。
新加坡州

新加坡州（馬來話：Negeri Singapura）係馬來西亞一個已經唔存在嘅州，呢個州喺1963年9月16號成立，1965年8月9號獨立成為新加坡共和國。喺1963年9月16號，馬來亞聯合邦、北婆羅洲（沙巴）、沙撈越同新加坡共同組建馬來西亞聯邦。新加坡英屬時期結束，成為馬來西亞一個州。象徵住英國對新加坡由1819年開始史丹福·萊佛士促成現代新加坡嘅建立起，長達144年嘅統治正式結束。
但係，新加坡州同馬來西亞聯邦政府喺經濟、財政、政治上嘅意見經常有分歧。1964年馬來西亞大選中，以新加坡州為根據地嘅人民行動黨參加大選，畀聯邦政府嘅執政黨巫統視為對馬來人至上嘅政治系統具有威脅。同年喺新加坡州發生牽涉到華人社群同馬來人社群嘅大型種族騷亂。1965年芳林區補選（英文：Hong Lim by-election, 1965）中，人民行動黨對手社會主義陣線參選，受到巫統嘅支持。1965年，時任馬來西亞首相東姑阿都拉曼決定將新加坡州從聯邦中除名。馬來西亞國會喺1965年通過緊急修憲將新加坡州逐出馬來西亞聯邦。同年8月9號，新加坡州獨立，成立新加坡共和國。

種族關係緊張
新加坡加入馬來西亞唔夠一年，當地種族之間緊張關係急劇增加。親共產主義嘅社會主義陣線為咗喺新加坡政府同聯邦政府打壓下求取生存，就開始挑撥當地種族關係。即使馬來西亞政府喺公民權方面做出讓步，喺獨立後畀大批華人公民權，但係聯邦政策中嘅優惠性差別待遇——憲法第153條文依然遭到新加坡華人嘅強烈反對。呢項條文畀馬來人各項特權以保障佢哋嘅地位，其中包括喺經濟同財政方面實行馬來人優先政策、伊斯蘭教係唯一官方宗教，但非穆斯林可以享有宗教自由。
聯邦政府亦指責，人民行動黨虧待馬來人嘅舉措大大煽動喺新加坡嘅馬來人穆斯林情緒。種族騷亂不斷發生，政府為咗維持秩序而不斷實施宵禁。
當時嘅外部政治形勢亦好緊張。印尼政府強烈反對馬來西亞成立，印尼總統蘇卡諾發動馬印對抗，並訴諸各項行動。1965年3月，印尼突擊隊員喺麥唐納大廈引爆炸彈（英文：MacDonald House bombing），造成3人死亡。印尼政府更加煽動新加坡馬來人，挑起佢哋對新加坡華人嘅仇視情緒。7月21號發生嘅，同時亦係穆罕默德誕辰嘅1964年新加坡種族騷亂係新加坡最廣為人知嘅種族騷亂之一。騷亂發生嘅地點靠近加冷煤氣廠，造成23人死亡，數百人受傷。1964年9月發生更多種族騷亂。呢啲騷亂發生令到交通系統中斷同導致食品價格飆漲。新加坡政府之後將每年7月21號定為種族和諧日（英文：Racial Harmony Day）。

爭論
由巫統控制嘅馬來西亞聯邦政府擔心如果新加坡繼續留喺馬來西亞聯邦，會為馬來人同土著而設嘅馬來西亞土著政策受到破壞，並導致各個民族之間嘅經濟差距繼續擴大，同佢解決各個族群之間經濟差距嘅議程背道而馳。人民行動黨就不斷強調馬來西亞人嘅馬來西亞——馬來西亞各族無論咩情況都應該受政府嘅公平對待，唔計種族同經濟情況。聯邦政府亦擔心新加坡港口嘅經濟主導地位會削弱佢哋吉隆坡嘅政治勢力。
新加坡州同聯邦政府喺經濟方面亦存有分歧。就算馬來西亞協定中雙方同意建立一個共同市場，但係新加坡喺同馬來西亞其他州屬進行貿易時仍然處處受到限制。作為報復，新加坡拒絕向沙巴同沙撈越提供之前已達成共識嘅經濟發展貸款。馬新雙方嘅緊張局勢不斷升級，各項談判都以失敗告終。雙方通過演講、寫作互相謾罵。巫統嘅極端分子更加要求警方逮捕李光耀。

逐出
1965年8月7號，時任首相東姑阿都拉曼眼見事態返唔到轉頭，就喺吉隆坡嘅馬來西亞國會宣佈議員應對新加坡退出聯邦嘅決議案投下贊成票。即使人民行動黨各個領袖，包括李光耀嘗試挽回呢項決定，但係1965年8月9號國會喺新加坡議員缺席情況下依然以126票讚成、0票反對將新加坡逐出馬來西亞。當日，李光耀喺記者會上宣佈由當日開始，新加坡係一個主權獨立國家，而自己就係呢個新國家嘅總理。期間李光耀講咗呢段話：「每當回顧簽署協議，令新加坡脫離馬來西亞嘅嗰個時刻，我哋總會感到痛苦，因為我一世都相信合併同埋兩地統一。地理、經濟同親屬關係將人民連埋一齊」，並一度難過留淚，導致記者會被迫中斷。
1965年12月憲法修正通過後，新加坡州正式獨立成為新加坡共和國，新加坡州元首就變咗新加坡總統，新加坡立法議會變咗新加坡國會。馬來亞和英屬婆羅洲元依然係新加坡法定貨幣，直到1967年推出新加坡元為止。推出新加坡元之前，馬新雙方曾經討論過推出一個共同貨幣，但係唔成功。
李彩演

李彩演，係大韓民國嘅一個女藝人同埋歌手。
李彥宏俾人淋水事件

李彥宏俾人淋水事件係發生喺北京嘅一單公開個人示威事件。事發喺2019年7月3號上晝，一微博網友專登自費到2019年百度AI開發者大會，喺百度創始人、董事長兼首席執行官李彥宏上台演講嗰陣，跟著行上去將一樽礦泉水兜頭淋落李彥宏度，由於當事人一路有喺微博報告行程，事件得到社會唔少關注。

準備過程
2019年7月1號，新浪微博名為「直男上樹」嘅用家發佈內容為「聽日去北京。」嘅微博，仲加埋7月2號運城北去北京西嘅D2004次列車嘅訂單嘅相同埋2019年百度AI開發者大會嘅參會門票張相，車票同門票嘅訂購人係「程冠旗」。7月2日，條友又發微博話「老婆送我到公交站，佢唔知道我要做乜。」就喺8:10從運城北站出發咗，15:01抵達北京西站。之後條友去咗國家會議中心，並發微博「就喺呢度」。7月3日上晝，條友到咗會議地點，耐唔耐就發條微博，話「排喺前便，霸個好位。」「跟住工作人員提前混咗入嚟。」「嚟咗一堆學生扯貓尾，彩排緊。」「大部隊入嚟喇」「嚟咗唔少人添。」「佢上嚟喇」「小度小度，如果我淋你老世李彥宏一頭水，會有乜後果？」「我準備上去喇」。

淋水
2019年百度AI開發者大會喺7月3號到4號喺國家會議中心召開。李彥宏喺7月3號9點30分到10點進行開場主題演講。李彥宏講緊自主泊車解決方案進展時，一個男人右手攞住樽怡寶礦泉水快步行去李彥宏嗰度，將支水樽倒立喺李彥宏頭頂上，啲水就淋到李彥宏頭上。同時佢左手撳住李彥宏嘅左手，唔畀佢反抗。李彥宏本能噉低頭，俾淋咗水後用左手擦洗面部，同時對住條已落咗台下條友講：“What's your problem?”（「你有問題啊？」）之後現場陷入沉默，幾個工作人員快步行到淋水者度。李彥宏清咗下喉嚨，之後台下有觀眾嗌「李彥宏加油」，全體觀眾拍手掌。有啲觀眾起身睇現場係乜情況。掌聲過後，李彥宏話：「大家睇到喺AI前進嘅道路上都係會有各種各樣諗唔到嘅事情會發生。」觀眾又拍手掌，李彥宏繼續講：「但係我哋前行嘅決心唔會改變，我哋堅信AI會改變每一個人嘅生活。」觀眾再次拍手掌。跟住，淋水者俾安保控制。朝阳警方接到報警後，對嫌疑人因尋釁滋事（即係嫽交嗌、搞搞震嘅意思）處以行政拘留5日嘅處罰。

百度
北京時間7月3號11時15分，百度發微博，話「今日AI開發者大會上，有人為AI『沖淡水』。我哋想講，AI前進嘅道路上會有各種各樣想像唔到嘅事情發生，但我哋前行嘅決心唔會改變。」當日22時34分，百度發咗篇長微博聲明，話「激到好嬲，並強烈譴責搞事者嘅行為」。百度亦都否認呢單嘢係自導自演嘅可能性。
事發之後，喺百度圖片搵「李彥宏俾淋水」之類嘅關鍵都顯示冇結果。

輿論
事發之後，李彥宏俾淋水後講出嘅「What's your problem?」俾網友攞嚟講笑，譬如估如果雷軍俾淋水，佢可能就會講「Are you OK?」網友仲化用成語造咗「宏顏獲水」、「水掉哥頭」、「礦濕奇才」啲詞。淘寶有賣家仲販售印有「宏顏獲水」嘅T恤同手機殼。另外，「淋水門」事件喺搜索引擎填報志願事件（即係喺百度搵中國內地高考志願填報嘅相關資訊，佢最上便嘅結果係佢自家嘅收費填志願嘅廣告）發生幾日之後又一次引發咗網民對百度的非議。
東望洋炮台

東望洋炮台（粵拼：dung1 mong6 joeng4 paau3 toi4）係澳門歷史城區嘅其中一躉建築，位置喺松山，係澳門現存最古老嘅西式炮台之一。
東望洋山

東望洋山（葡文：Colina da Guia），又叫松山，係澳門半島最高嘅山，海拔90米。
東朝鮮灣

東朝鮮灣，南韓叫東韓灣，係北韓東邊嘅海，東面係日本海。
東林念佛堂

東林念佛堂（粵拼：dung1 lam4 nim6 fat6 tong4，英文：Tung Lum Nien Fah Tong）係一間香港佛寺，喺新界荃灣區芙蓉山東林臺29號。1952年由定西法師創立。隔籬係「竹林禪院」。

建築特色
山門嘅橫匾：「乙未屯日黃炎槐敬送東林念佛堂」
山門：壬寅年（1962年）世尊出家日，定西撰聯，比丘一聞敬書。
對聯：「極樂蓮邦原從門入；阿彌陀佛祇在眼前。」
山門後邊係「東林安老院」（1970年啟用）；
兩層高嘅「極樂寶殿樓」喺1998年12月26號禮拜六啟用。
地下叫做「大悲殿」，供奉一尊「千手觀音」嘅雕像。
二樓供奉釋迦牟尼、地藏菩薩、觀世音菩薩同十八羅漢等多尊雕像。

兇案
2003年10月11號凌晨，東林念佛堂發生咗雙重兇殺案。兩個執掌寺院管理嘅僧人，「大穩法師」同埋副住持「果宗法師」，喺一夜之間畀人連環殺害。
林師傑

林師傑（Auston Lam Si Kit，1988年6月28號—），人稱「木偶哥」，係星加坡籍男歌手，香港無綫電視第一屆《超級巨聲》參賽者，喺無綫電視做過合約男藝員。
2020年，佢老婆歐陽巧瑩因為政見問題被無線雪藏，結果兩人都同無綫解約，而林師傑重喺社交平台大爆全年萬二蚊人工。

演出
呢個表唔完整，歡迎加料。
林建新

林建新 (美國華裔商人)：中共在美國間諜，2023年亡。
林建名

林建名（1937年8月30號—2021年1月8號），人稱「林大少」，係香港生意人，祖籍廣東潮陽，大名娛樂老細，香港超級聯賽東方足球隊會長，舊時係廣州天河政協委員。佢係生意人林百欣個大仔。
2021年1月8號，林建名因淋巴癌去世，終年84歲。
拔釘鉗

拔釘鉗（Pincers）係一類鉗，通常用嚟將釘夾住拔起。
拖架

拖架係種本身無動力嘅車，上面通常用嚟裝貨，需要用拖頭去拖郁。
拖拉機

拖拉機係種用嚟拖拉設備嘅車，主要用喺農業方面，拖住個犂，用嚟整鬆田地嘅泥。
拖車

拖車係種拖走其他車嘅貨車，被拖嘅車通常都係行唔郁，所以先至需要用拖車拖走。
拖手

拖手，又叫手拖手，係兩個或更多人用隻手拖住隔籬個人隻手，係種親密嘅行為，有啲情況更係浪漫嘅表現。
拖板

拖板，又叫拖蘇，係電氣架生，方便駁長電綫，或分多幾個插蘇，畀幾件電器用。佢有一插頭，插去其他插蘇，有延長電綫，另一邊有塊板，上有一個幾個插蘇。綫同板可到拉綫，唔使固定，拖到去需要地方。唔使整牆身咁大工程。
拖肥糖

拖肥糖（英文：toffee）係英國嘅一種糖，用焦糖同牛油整，色水啡紅，質地硬身。
拖網

拖網，既可以指一種曾經好流行但係而今正逐漸減少嘅捉魚方式，又可以指爾種捉魚方式中所用到嗰個網。由一部或者兩部漁船（分別叫單拖同雙拖）拖住個網來捉魚。

分類
拖網捉魚分成兩種：中層拖網同底拖網。其中中層拖網喺海床上面水面（中等深度）拖行，而底拖網就係個漁網直接貼住個海床來拖行。

生態
拖網捉魚普遍存在嚴重嘅意外捕撈，另外底拖網重會破壞海床，直接破壞大量珊瑚魚嘅棲息地珊瑚，所以近年來好多環保人士反對拖網作業。
拖肥布甸

拖肥布甸係種布甸，用拖肥糖、椰棗同海綿蛋糕整，通常配雲呢拿雪糕食。呢隻布甸起源自英國，喺澳洲同紐西蘭亦流行。
日野由利加

日野由利加 ，係日本嘅一個女藝人同埋配音員。
日野RK

日野RK係日本日野車廠針對海外市場（臺灣、香港、澳門、東南亞同埋大洋洲等地）發售嘅一款巴士型號。